Comodoro Rivadavia
Store norske leksikon,Geografi,Verdens geografi,Sør-Amerikas geografi,Argentinas geografi
Comodoro Rivadavia, by i Argentina, i provinsen Chubut. Byen ligger på østkysten av Patagonia, ved Golfo San Jorge. Comodoro Rivadavia har rundt 182 700 innbyggere (2010).
Byen ble grunnlagt i 1901 og fikk navnet som en hyllest til Martín Rivadavia, som var viktig i kampen for argentinsk herredømme i Patagonia. Rivadavia ble utpekt som viseadmiral («comodoro» på spansk).I 1907 ble det funnet olje i byen, og den utviklet seg til et viktig senter i et petroleumsproduserende område. Oljefeltene produserer cirka 30 prosent av Argentinas råolje. Byen har et petroleumsraffineri og naturgassledning til La Plata og Buenos Aires. Les mer i Store norske leksikon Argentina